**2017-2018-окуу жылынын август айында Кеңешбек Мырзабеков атындагы орто мектебинде өтүлгөн №1 педагогикалык кеңешменин протоколу.**

**Кеңешмеге катышкан мугалимдердин саны - 60.**

 **Күн тартибинде каралуучу маселелер:**

1. 2017-2018-окуу жылына карата уюштуруу иштери.
2. Мектептин өнүктүрүүнүн беш жылдык стратегиялык планы жана быйылкы окуу жылына карата иш планын бекитүү.
3. Класс, кабинет, секция жетекчилеринин дайындоо жана план программаларды бекитүү.

 **Угулду:** Биринчи маселе боюнча К. Мырзабеков атындагы орто мектебинин директору Сексеков Кудайберген кеңири маалымат берүү менен 2017-2018-окуу жылына карата уюштуруу иштери менен тааныштырды.

2. Экинчи маселе боюнча Мектептин директору К. Сексеков мектепти өнүктүрүүнүн 5 жылдык (2017жылдан 2022-жылга чейин) стратегиялык планы менен тааныштырды:

**1. Стратегиялык максаты: Окуу –тарбиялык.**

* Окуучулардын билим сапатын жогорулатуу
* Окуучуларды предметтик ийримдерге, спорттук секцияларга, класстан тышкаркы иштерге активдүү катыштыруу.
* Улуттук маданияттын баалуулуктарын жана тарыхын үйрөнүүнүн негизинде ар бир окуучунун инсандык жактан өнүгүүсүнө комплекстүү шарттарды түзүү.
* Билим сапатын жакшыртуу максатында ата- эне менен мектептин кызматташуусун чыңдоо.

|  |
| --- |
|  **2.Стратегиялык максаты. Мектептин окуу-методикалык жана материалдык-техникалык базасын чындоо.*** Квалификациясын жогорулатуучу курстарынан өткөрүү
* Алдынкы иш тажрыйбаны жайылтуу
* Башталгыч, негизги жана орто билим блокторунун ортосунда жетишүүнүн эффективдүү механизмин иштеп чыгуу.
* Спорттук инвентарлар менен камсыз кылуу
* Китепкананын китеп фондун жаныртуу, толуктоо
* Окуу кабинеттерин жабдуу, жаныртуу
* Компьютер,принтер-ксерокс,интерактивдуу доска менен камсыз кылуу,видеокамера орнотуу
* Көмөкчү чарбаны өнүктүрүү

 Мектептин стратегиялык планы боюнча физика мугалими Атышов Ж. 10-11-класстын окуучуларына замандын талабына ылайык кошумча кесиптик билим берүүгө өткөрүүнү сунуштады жана көпчүлүк мугалимдер колдоп, стратегиялык планга үчүнчү бөлүм киргизилди.**3.Стратегиялык максат.**Негизги жалпы жана орто жалпы билим берүү системалар ортосунда тыгыз байланыш түзүү менен жогорку класстын окуучуларын кесиптик билим берүүгѳ ѳткѳрүү.Ошондой эле 2017-2018- окуу жылына карата иш план менен мектеп директору тааныштырды жана мугалимдер тарабынан алымча-кошумчалар киргизилди.  |

**Угулду:** Күн тартибинде үчүнчү маселе боюнча директордун орун басары М. Арыстанбекованын маалыматы угулду, сунуш пикирлер айтылды.

**Педагогикалык Кеңешме жогорудагыларды угуп жана талкуулап, төмөндөгүдөй**

**ТОКТОМ КЫЛАТ**

1. 2017-2018 - окуу жылына карата уюштуруу иштери боюнча маалымат туура деп табылсын жана аткарылышын көзөмөлдөө мектеп администрациясына жүктөлсүн.
2. Мектептин өнүктүрүүнүн беш жылдык (2017-жылдан 2022-жылга чейин) стратегиялык планы жана быйылкы окуу жылына карата иш планы бекитилсин.
3. Класс жетекчиликке, кабинет жетекчилигине, секция жетекчилигине көрсөтүлгөн мугалимдер жана ар бир багыт боюнча иш пландар өз убагында түзүлүп, бекитилсин.
4. Иш пландын аткарылышын көзөмөлдөө мектеп администрациясына милдеттендирилсин.

**Мектеп директору: Сексеков К.Ю.**